b'\n_START_ARTICLE_\nTournament of Champions\n_START_PARAGRAPH_\nHyundai Tournament of Champions er sesong\xc3\xa5pningsturneringen i golf p\xc3\xa5 PGA-touren. Startfeltet er begrenset til spillere som vant en turnering p\xc3\xa5 touren i det foreg\xc3\xa5ende \xc3\xa5r. Turneringen spilles p\xc3\xa5 Hawaii i januar. Den ble arrangert for f\xc3\xb8rste gang i 1953 og har tidligere v\xc3\xa6rt kjent som Tournament of Champions (1953\xe2\x80\x931974), MONY Tournament of Champions (1975\xe2\x80\x931990), Infiniti Tournament of Champions (1991\xe2\x80\x931993) og Mercedes-Benz Championship (1994\xe2\x80\x932009). F\xc3\xb8rstepremien er en av de st\xc3\xb8rre p\xc3\xa5 touren, og p\xc3\xa5 grunn av det snevre startfeltet utgj\xc3\xb8r den 20 prosent av potten, til forskjell fra de vanlige 18 prosent. I 2006 var f\xc3\xb8rstepremien 1\xc2\xa0080\xc2\xa0000 dollar fra potten p\xc3\xa5 5\xc2\xa0400\xc2\xa0000 dollar. I tillegg mottar vinneren en bil fra hovedsponsoren Seoul Broadcasting System.'